 1 Samuel 17  Ndị Filistia wee kpọkọta ndị agha ha maka agha. Mgbe ha zukọtara na Soko nke Juda, ha mara ụlọikwuu ha nagbata Soko na Azika, nIfes-damim.Ma Sọl na ndị Izrel zukọtara wee maa ụlọikwuu ha na ndagwurugwu Ila, ha wee hazie onwe ha nusoro iji buso ndị Filistia agha.Ndị Filistia guzokwa nugwu dị notu akụkụ, ndị Izrel wee guzo nugwu dị nakụkụ nke ọzọ, ndagwurugwu dị netiti ha.Otu dike nagha wee malite isi nebe ndị Filistia mara ụlọikwuu na-apụta, aha ya bụ Golayat, onye si Gat, ọ dị kubit isii na otu ntụ ọbụ aka nogo.O kpukwa okpu agha e ji ọla kọpa mee, yirikwa uwe agha nke nwere akpịrịkpa ndị dị nelu ibe ha, uwe agha ahụ dịkwa puku shekel ọla kọpa ise nịdị arọ.O yi ihe mkpuchi ụkwụ e ji ọla kọpa mee nụkwụ ya, árọ ọla kọpa dịkwa netiti ubu ya abụọ.Osisi ube ya dị ka okporo osisi nke ndị na-ekwe ákwà, ọnụ ube ya dị narị shekel ígwè isii; onye bu ọta ukwu ya na-agakwa nihu ya.O wee kwụrụ otu ebe, malite ịkpọ ndị agha Izrel, sị ha: Gịnị mere unu ji pụta hazie onwe unu nusoro ibu agha? Ọ bụ na mụ abụghị onye Filistia, unu abụrụkwa ndị na-ejere Sọl ozi? Họpụtaranụ onwe unu otu nwoke, ka ọ gbadata zute m.Ọ bụrụ na o nwee ike ịlụso m ọgụ ma gbuo m, anyị ga-aghọ ndị na-ejere unu ozi. Ma ọ bụrụ na ọ kaghị m ike m wee gbuo ya, unu ga-aghọ ndị na-ejere anyị ozi, unu ga na-ejekwara anyị ozi.Onye Filistia ahụ wee sị: Mụ onwe m na-ama ndị agha Izrel aka taa. Nyenụ m otu nwoke, ka anyị lụọ ọgụ!Mgbe Sọl na ndị Izrel niile nụrụ ihe ndị a onye Filistia ahụ kwuru, ụjọ jidere ha, egwu tụkwara ha nke ukwuu.Devid bụ nwa otu onye Efrata nke si Betlehem nke Juda, onye aha ya bụ Jesi. Ọ mụrụ ụmụ ndị ikom asatọ. Nụbọchị Sọl, nwoke ahụ emeworị agadi.Ụmụ Jesi ndị ikom atọ, bụ ndị kasị mee okenye, wee gaa. Ha so Sọl gaa agha, aha ụmụ ya ndị ikom atọ gara agha bụ Elayab, nke ọkpara, na nwa ya nke abụọ bụ Abinadab, nakwa nke atọ bụ Shama.Devid bụ ọdụdụ nwa, atọ ndị kasị mee okenye sokwa Sọl.Devid nọkwa na-aga nụlọ Sọl ma na-alọta iji lekọta ìgwè atụrụ nna ya na Betlehem.Ruo ụbọchị iri anọ, onye Filistia ahụ na-apụta nisi ụtụtụ nakwa nuhuruchi gaa guzoro otu ebe.Jesi wee sị Devid nwa ya: Biko, buru ọka a a ṅara nọkụ nke dị otu ihe ọtụtụ efa na ogbe achịcha iri a bugara ụmụnne gị, buru ha ngwa ngwa bugara ụmụnne gị nebe ndị Izrel mara ụlọikwuu.Burukwa òkè iri a nke mmiri ara ehi bugara ọchịagha otu puku ndị agha; gaakwa leta ụmụnne gị ka ị mara otú ha mere, natakwa ha ihe àmà.Noge ahụ, ha na Sọl na ndị Izrel ndị ọzọ nọ na ndagwurugwu Ila, na-ebuso ndị Filistia agha.Devid wee bilie nisi ụtụtụ hapụ ìgwè atụrụ ahụ naka onye na-elekọta atụrụ, buru ihe ndị ahụ gawa dị nnọọ ka Jesi nyere ya niwu. Mgbe ọ batara nebe ndị Izrel mara ụlọikwuu, ìgwè ndị agha nọ na-aga nọgbọ agha, ha wee tie mkpu agha.Izrel na ndị Filistia wee malite ịhazi ndị agha ha ka ha buso ibe ha agha.Ozugbo ahụ, Devid hapụrụ ibu ahụ naka onye na-elekọta ibu wee gbara gawa nọgbọ agha. Mgbe o rutere, ọ malitere ịjụ otú ụmụnne ya mere.Ka ya na ha nọ na-ekwu okwu, lee, dike ahụ, nke aha ya bụ Golayat, onye Filistia nke si Gat, si nebe ndị agha ndị Filistia nọ na-agbagote, o wee malite ikwu ihe ndị ahụ o kwuru na mbụ, Devid wee nụpere ya.Ma mgbe ndị Izrel niile hụrụ nwoke ahụ, lee, ha gbara ọsọ nihi ya, egwu tụkwara ha nke ukwuu.Ndị Izrel wee malite ịsị: Ùnu hụrụ nwoke a nke na-agbagote? Ọ bụ ka ọ maa Izrel aka mere o ji na-agbagote. Ọ ga-erukwa na onye ọ bụla nke ga-egbu ya, eze ga-eme ka ọ baa ọgaranya site ninye ya akụnụba dị ukwuu, ọ ga-akpọnyekwa ya nwa ya nwaanyị, ọ ga-emekwa ka ụlọ nna ya nwere onwe ha nIzrel.Devid wee malite ịgwa ndị guzo ya nso, sị: Gịnị ka a ga-emere onye ọ bụla nke gburu onye Filistia ahụ ma wepụ nkọcha a na-akọcha Izrel? Nihi na, ònye bụ onye Filistia nke a a na-ebighị úgwù nke na ọ ga-ama ndị agha nke Chineke dị ndụ aka?Ha wee gwa ya otu ihe ahụ e kwuru na mbụ, sị: Otú a ka a ga-emere onye gburu ya.Elayab bụ ọkpara nne ya wee nụ ka ọ na-agwa ndị ahụ okwu, Elayab wee weso Devid iwe dị ọkụ, nke mere na ọ sịrị: Gịnị mere i ji bịa? Ọ bụkwa onye ka ị hapụụrụ atụrụ ole na ole ahụ nala ịkpa? Mụ onwe m maara na ị dị mpako, nweekwa obi ọjọọ, nihi na ihe mere i ji bịa bụ ka ị hụ agha a.Devid wee sị: Gịnịkwa ka m mere ugbu a? Ọ bụghị naanị okwu ka m kwuru?O wee si nakụkụ ya tụgharịa chee onye ọzọ ihu ma kwuo otu ihe ahụ o kwuru na mbụ, ha zakwara ya otu ihe ahụ ha zara ya na mbụ.E wee nụ ihe ahụ Devid kwuru, ha wee kọọrọ ya Sọl. O wee kpọrọ ya.Devid wee sị Sọl: Ka obi ghara ịwụba onye ọ bụla nafọ. Ohu gị ga-aga lụso onye Filistia nke a ọgụ.Ma Sọl sịrị Devid: Ị gaghị enwe ike ịga zute onye Filistia nke a lụso ya ọgụ, nihi na ị ka bụ nwata, ma ya onwe ya bụ dike nagha malite noge ọ bụ nwata.Devid wee sị Sọl: Ohu gị ghọrọ onye na-azụ ìgwè atụrụ nna ya, otu ọdụm wee bịa, otu anụ ọhịa bea bịakwara, nke ọ bụla buuru otu atụrụ nìgwè atụrụ ahụ.M wee chụwa ya kụgbuo ya ma napụta ya nọnụ ya. Mgbe ọ malitere ịlụso m ọgụ, m jidere ya nọzà wee kụgbuo ya.Ohu gị kụgburu ma ọdụm ahụ ma anụ ọhịa bea ahụ; onye Filistia nke a a na-ebighị úgwù ga-adị ka otu nime ha, nihi na ọ mawo ndị agha nke Chineke dị ndụ aka.Devid kwukwara, sị: Jehova, bụ onye napụtara m naka ọdụm nakwa naka anụ ọhịa bea, ọ bụ ya ga-anapụta m naka onye Filistia nke a. Sọl wee sị Devid: Gawa, ka Jehova nọnyekwara gị.Sọl wee yiwe Devid uwe nke ya, kpuwekwa ya okpu agha e ji ọla kọpa mee, yiwezie ya uwe agha.Devid wee kegide mma agha ya nuwe ya wee chọọ ịgawa, ma o nweghị ike, nihi na o yitụbeghị ha. Nikpeazụ, Devid sịrị Sọl: Enweghị m ike iyi ihe ndị a gaa, nihi na eyitụbeghị m ha. Devid wee yipụ ha.O wee were mkpara ya, họrọkwa nkume ise ndị kasị kwọọ mụrụmụrụ niyi ndagwurugwu wee wụnye ha nakpa o ji azụ atụrụ nke o ji mere ihe ntinye ihe, o jikwa èbè ya naka. O wee gawa izute onye Filistia ahụ.Onye Filistia ahụ wee bịawa, na-abịaru Devid nso karị, nwoke nke bu ọta ukwu ya nọkwa na-aga ya nihu.Mgbe onye Filistia ahụ lere anya hụ Devid, ọ malitere ileda ya anya nihi na ọ bụ nwata, na-achakwa ọbara ọbara ma maa mma ile anya.Onye Filistia ahụ wee sị Devid: M bụ nkịta, mere i ji jiri mkpara na-abịa izute m? Onye Filistia ahụ wee jiri aha chi ya kọchaa Devid.Onye Filistia ahụ sịkwara Devid: Bịa m nso, m ga-ewere anụ gị nye anụ ufe nke eluigwe na anụ ọhịa.Devid wee gwa onye Filistia ahụ, sị: I ji mma agha na ube na árọ na-abịa izute m, ma m ji aha Jehova nke ụsụụ ndị agha, bụ Chineke nke ndị agha Izrel, onye ị maworo aka, na-abịa izute gị.Taa, Jehova ga-enyefe gị naka m, m ga-egbukwa gị ma bepụ gị isi; taa, m ga-ewerekwa ozu ndị agha Filistia nye anụ ufe nke eluigwe na anụ ọhịa nke ụwa; ndị bi nụwa dum ga-amarakwa na Izrel nwere Chi.Ìgwè mmadụ a dum ga-amara na Jehova adịghị eji mma agha ma ọ bụ ube eweta nzọpụta, nihi na ọ bụ Jehova nwe agha a, ọ ga-enyefekwa unu naka anyị.O wee ruo na onye Filistia ahụ biliri bịawa, na-abịa nso izute Devid, Devid wee mee ngwa ngwa gbara gawa nọgbọ agha izute onye Filistia ahụ.Devid wee tinye aka nakpa ya wepụta otu nkume, gbapụ ya, o wee gbaa ya onye Filistia ahụ negedege ihu, nkume ahụ wee bamie negedege ihu ya, o wee daa kpuo ihu nala.Devid wee jiri èbè na nkume merie onye Filistia ahụ, o wee gbatuo onye Filistia ahụ, gbuo ya; ọ dịghịkwa mma agha ọ bụla Devid ji.Devid wee gbara ọsọ gaa guzoro nakụkụ onye Filistia ahụ. O wee were mma agha nwoke ahụ, mịpụta ya nọbọ ya ma gbunyụọ ya anya mgbe o ji ya gbupụ ya isi. Ndị Filistia wee hụ na dike ha anwụọla, ha wee gbaa ọsọ.Ndị Izrel na ndị Juda wee bilie tiwe mkpu ma chụrụ ndị Filistia ruo na ndagwurugwu, ruo nọnụ ụzọ ámá Ekrọn, ndị Filistia e merụrụ ahụ nke ukwuu wee na-ada nụzọ malite na Shearem ruo Gat na Ekrọn.E mesịa, ụmụ Izrel si najọ ọsọ ha chụrụ ndị Filistia lọta wee malite ịkwakọrọ ihe dị nebe ha mara ụlọikwuu.Devid wee buru isi onye Filistia ahụ bute ya Jeruselem, o bubakwara ngwá ọgụ ya nụlọikwuu ya.Ozugbo Sọl hụrụ Devid ka ọ na-aga ibuso onye Filistia ahụ agha, ọ jụrụ Abna onyeisi ndị agha, sị: Abna, nwa ònye ka nwa okoro a bụ? Abna wee zaa, sị: Dị nnọọ ka mkpụrụ obi gị dị ndụ, eze, amaghị m ma ọlị!Eze wee sị: Jụta onye nwa okoro ahụ bụ nwa ya.Nihi ya, ngwa ngwa Devid si nigbu onye Filistia ahụ lọta, Abna kpọtara ya nihu Sọl, o bukwa isi onye Filistia ahụ naka.Sọl wee sị ya: Nwa m, ị bụ nwa onye? Devid wee zaa, sị: Abụ m nwa ohu gị bụ Jesi onye Betlehem. 